Mykolas Mikalajūnas

Mykolas Mikalajūnas (1936 m. gruodžio 15 d. Janušavoje, Kėdainių valsčius – 2012 m. spalio 19 d. Vilniuje) – Lietuvos meteorologas, pedagogas, fizinių mokslų daktaras.

 Biografija 
Tėvai, seneliai ir proseneliai buvo evangelikai reformatai.

Gyveno ir mokėsi Kėdainiuose. 1959 m. Vilniaus universiteto Gamtos mokslų fakultete įgijo meteorologo specialybę. Dirbo sinoptiku laivuose, plaukiojo su žvejais, banginių medžiotojais, dalyvavo mokslinėse ekspedicijose Atlante ir Baltijos jūroje. Iki 1962 m. ir 1965–1970 m. dirbo Vilniaus orų biure, 1970–1974 m. Lietuvos hidrometeorologijos valdyboje. 1974–1976 m. Vyriausiosios enciklopedijų redakcijos Geografijos ir geologijos redakcijos vedėjas. 1976–1988 m. Lietuvos hidrometeorologijos ir gamtinės aplinkos kontrolės valdybos viršininkas. 1988–1990 m. Vyriausiosios enciklopedijų redakcijos vyriausiasis redaktorius. 1989 m. gamtos mokslų kandidatas.http://www.mokslas.mii.lt/mokslas/SRITYS/duom00.php?pav=M&sritis=F  1990–1992 m. Enciklopedijų leidyklos generalinis direktorius.

1992 m. vienas iš Lietuvos biblijos draugijos įkūrėjų, 1992–2010 m. draugijos vykdomasis direktorius, nuo 1993 m. dar ir krikščioniškos leidyklos „Apyaušris“ vadovas. 1995–2011 m. Vilniaus pedagoginio universiteto dėstytojas; nuo 2008 m. docentas. 2006 m. Lietuvos evangelikų reformatų Sinodo kuratorius, 2010 m. Lietuvos evangelikų reformatų Konsistorijos prezidentas.Mirė Lietuvos evangelikų reformatų Konsistorijos prezidentas dr. Mykolas Mikalajūnas, 2012-10-22http://geografija.lt/2012/10/mus-paliko-garsus-meteorologas-mykolas-mikalajunas/

Paskelbė straipsnių iš taikomosios meteorologijos ir fenologijos, redagavo, leido knygas, recenzavo mokslo darbus. Parašė scenarijų mokslo populiarinimo filmui „Duokite mums gerą orą“ (su Algimantu Kundeliu, 1972 m.). Parengė „Rusų-lietuvių kalbų meteorologijos terminų žodyną“ (1975 m.).

Palaidotas šeimos kape, Kėdainių kapinėse (Kauno g.).

 Įvertinimas 
 1987 m. LTSR nusipelnęs inžinierius

 Šaltiniai 

Kategorija:Lietuvos meteorologai
Kategorija:Lietuvos enciklopedininkai
Kategorija:Lietuvos leidėjai